Nationalbanken: Man skal holde sig fra bitcoins

I takt med at Niklas Nikolajsens opsparing i bitcoins er vokset voldsomt, advarer flere eksperter i højere og højere grad om at sætte penge i bitcoins.

- Man skal holde sig væk. Det er livsfarligt. Det er jo en effektiv måde at spille på. Så hvis man ikke kan lide kasinoer, så har man fået et godt alternativt, siger Nationalbankens direktør, Lars Rohde, der afviser kategorisk, at han kunne finde på at investere i bitcoins, fordi markedet er så usikkert, som det er.

Men den køber Niklas Nikolajsen ikke.

- Der er da en lille smule kasino over det pt. Men bitcoin er ung, og der er det min holdning, at når markedet er stort nok, og du får de samme værktøjer som på andre markeder, så vil det stabilisere sig.

Bitcoins er ikke myndighedernes ansvar

Niklas Nikolajsen har kun en enkelt kommentar til de eksperter, der advarer mod køb af bitcoins:

- Nu hvor jeg er blevet lidt mere voksen og professionel, vil jeg sige: "Det er en dejlig holdning, for så overlader I markedet til os."

Læs også : Bitcoins himmelflugt fortsætter efter børs-debut

Hvis man alligevel vælger at sætte penge i bitcoins, så er budskabet fra Nationalbankens direktør ikke til at misforstå.